Aloizs Blonskis

Aloizs Visvaldis Blonskis (dzimis  Ciblas pagastā, miris  Rīgā) bija latviešu policijas ģenerālis, valsts darbinieks, Triju Zvaigžņu ordeņa virsnieks.

 Biogrāfija 
Mācījies Preiļu rajona Kategrades pamatskolā, Aglonas ģimnāzijā un 23. vakarskolā. Profesionālo izglītību ieguvis PSRS Iekšlietu ministrijas Minskas Augstākajā milicijas skolā, ko pabeidzis 1962. gadā. Policista (miliča) karjeru sācis 1953. gadā. Milicijā un policijā strādājis dažādos amatos. Vadījis Jūrmalas milicijas Kriminālizmeklēšanas daļu, Ogres rajona Milicijas nodaļu, bijis Latvijas Kriminālpolicijas priekšnieka vietnieks (1969—1994). 1994. gadā viņš kļuva par Kriminālpolicijas priekšnieku, šajā amatā būdams līdz 2000. gadam, kad aizgāja pensijā. Pēc aiziešanas pensijā 2001. gadā tika ievēlēts Rīgas domē no partijas "Latvijas Ceļš" saraksta. Tāpat bijis iekšlietu ministra ārštata padomnieks.

Apbalvots ar IV šķiras Triju Zvaigžņu ordeni (1996). 1997. gadā saņēmis policijas ģenerāļa dienesta pakāpi. Sarakstījis grāmatu "No ierindnieka līdz ģenerālim".

A. Blonska meita Ingrīda Labucka ir juriste, tiesnese un bijusī politiķe, bijusi tieslietu ministre un Saeimas deputāte.

 Atsauces 

 Ārējās saites 
 Biogrāfija

Kategorija:1933. gadā dzimušie
Kategorija:2012. gadā mirušie
Kategorija:Ludzas novadā dzimušie
Kategorija:Rīgas domes deputāti (2001—2005)
Kategorija:Latvijas policisti
Kategorija:Triju Zvaigžņu ordeņa virsnieki